Hydra

Hydra (Grieks: Ύδρα, Ýdra) is e Grieks eiland en gemêente (dimos) in d' Egeïsche Zêe, nie verre van den hoofdstad Athene. 't Wordt deur e smalle stroke woater gescheid van de Peloponnesos en 't makt dêel uut van de Saronische Eilandn. By de volkstellienge van 2011 telde 't eiland 1.966 inweuners. De gemêente Hydra bestoat uut d' eilandn Hydra (ippervlakte 49,6 km²), Dokos (ippervlakte 13,5 km²) en e poar ounbeweunde eilandjes, met e totoale ippervlakte van 64.443 km². De bevolkienge leeft surtout van toerisme, moar ook de visvangst is e belangryke bronne van inkomstn. D' Atheners vormn e styf grôot dêel van de bezoekers. Auto's zyn volgns de wet nie toegestoan ip 't eiland. Ezels en woatertaxi's zorgn vo 't openboar vervoer, moa 't beweund gebied is zo compact dat de mêeste menschn overal te voete kunn goan. Vele ryke menschn leevn ofgezounderd ip Hydra. Vanuut de stad Piraeus by Athene voarn der overzetbôotn noa 't eiland, ca 69 km dervan.